पाएं अपने शहर की ताज़ा ख़बरें और फ्री ई-पेपरडाउनलोड करें
साहिबगंज महिला थाना प्रभारी रूपा तिर्की का शव बुधवार को रांची स्थित पैतृक गांव रातू लाया गया। यहां अंतिम संस्कार किया गया। रूपा के परिजनों ने सरकार से निष्पक्ष जांच कर इंसाफ की मांग की है। परिजनों का कहना है कि उनकी बेटी आत्महत्या नहीं की है। वहीं जामा विधायक और CM हेमंत सोरेन की भाभी सीता सोरेन ने मामले की न्यायिक जांच की मांग की है। उन्होंने सोशल मीडिया पर लिखा हैं कि 'मुख्यमंत्री जी साहेबगंज महिला थाना प्रभारी अवर निरीक्षक बहन रूपा तिर्की की कथित आत्महत्या की न्यायिक जांच कराई जाए। झारखंड पुलिस सत्यता पूर्वक जांच उपरांत दोषियों को चिन्हित कर कानूनी कार्रवाई के साथ हमारी इस आदिवासी बहन के साथ न्याय किया जाए।
सोशल मीडिया पर ट्रेंड कर रहा जस्टिस फॉर रूपा
झारखंड के साहेबगंज की महिला थाना प्रभारी रूपा तिर्की को इंसाफ दिलाने की मुहिम सोशल मीडिया पर भी रफ्तार पकड़ ली है। सोशल मीडिया पर जस्टिस फ़ॉर रूपा तिर्की हैशटैग ट्रेंड कर रहा है। रूपा के परिवार वालों ने आरोप लगाया है कि उसके साथी पुलिस कर्मी उसकी सफलता को लेकर जलते थे और आए दिन रूपा को टॉर्चर किया करते थे। बीेजेपी विधायक दल के नेता बाबू लाल मरांडी ने इस मामले की सीबीआई से जांच कराने की मांग की है।
मां ने बेटी की मर्डर का दर्ज कराई है FIR
वहीं रूपा की मां पद्मावती उराईन ने मंगलवार को ही अपनी बेटी की हत्या का आरोप उसके बैच की ही दो महिला सब इंस्पेक्टर पर लगाया है। इस मामले की जांच खुद साहिबगंज के एसपी अनुरंजन किस्पोट्टा कर रहे हैं। पुलिस को दिए आवेदन में रूपा की मां पद्मावती उराईन ने कहा है कि उनकी बेटी उनसे हमेशा कहा करती थी कि उसकी बैच की महिला साथी अफसर मनीषा कुमारी और जोशना महत्व उसको महिला थाना प्रभारी बनाए जाने को लेकर प्रताड़ित किया करती थी। थाना प्रभारी बनने के बाद उसे जो गाड़ी मिली थी, उसे लेकर भी महिला साथी अफसर उसे परेशान करती थीं।
आवास में ही फंदे से लटका मिला था शव
साहिबगंज महिला थाना प्रभारी रूपा तिर्की ने सोमवार की देर शाम अपने आवास में फांसी लगाकर आत्महत्या कर ली थी। रूपा 2018 बैच की एसआई थी। सोमवार को रूपा तिर्की का शव संदेहास्पद स्थिति में उसके फ्लैट गंगा के क्वार्टर यूएस 1 के कमरे में मिला था। वह मूल रूप से रांची के रातु, काठीटांड की रहने वाली थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn